|  |  |
| --- | --- |
|  | **Lisa 2**Partneri tegevuskava vorm |
| **Toetatava tegevuse „Lõimumist edendavate kogukondlike tegevuste toetamine“ partneri tegevuskava perioodil 01.01.2025 – 31.12.2025.[[1]](#footnote-1)** |  |

**Partner:** Eesti Rahvakultuuri Keskus

Partnerlusleping nr 13-1/39-1

## Detailsem tegevus[[2]](#footnote-2)

*Kirjeldada vajadust tegevuse järele, läbiviimist ja oodatavat tulemust tegevuskava aastal.*

Eesti Rahvakultuuri Keskus korraldab sihtrühma kaasavaid ja kogukondadevahelisi kontakte soodustavaid koostöötegevusi Eestis, välja arvatud Ida-Virumaal ning pakub vabaühendustele mentorteenust nõustades neid sihtrühma kaasamisel kogukondlikesse tegevustesse.

2025. aasta alguses alustab tööd täiskohaga uus projektijuht, kellele lisaks on projekti juhtimisse kaasatud 0,3 koormusega koordinaator. 2024. aastast on tööl kuus piirkondlikku mentorit.

Meeskond alustab järk-järgult sisutegevusi ehk korraldab sihtrühma kaasavaid kogukondlikke tegevusi kõigis kuues piirkonnas. Kogukondlikud tegevused on jagatud kahte kategooriasse – tegevused, milles osaleb rohkem kui 200 osalejat ning väiksemad kogukondlikud tegevused.

Esimeste puhul on tegemist suuremate sündmustega, mille eesmärk on pakkuda ühist kogemust suuremale osalejaskonnale. Sealjuures on sündmuse sisu kujundatud selliselt, et see oleks atraktiivne projekti sihtrühma liikmetele, kuid kõnetaks ka kogukonna püsielanikke, luues seeläbi võimalused kohtumiseks ja kontaktide loomiseks.

Väiksemate kogukondlike tegevuste all mõeldakse väiksemas kogukonnas sees (nt KOV-i, küla- või kultuuriseltsi tasandil) toimuvaid väiksema osalejate arvuga tegevusi, mis soodustavad sihtrühma liikmete tutvumist kohalike traditsioonidega ning kogukonna liikmetega, samuti kogukonna tutvumist sihtrühma liikmete kultuurilise taustaga.

**Läbiviimine:**

I kvartal:

2025. aasta esimesel kvartalil tegeletakse projektimeeskonna töövormide sissetöötamise ning plaanide täpsustamisega (iganädalased vajaduspõhised töökoosolekud veebis, esimene idee- ja reflektsioonikohtumine, projekti sise- ja väliskommunikatsiooni planeerimine). Taustategevustena kaardistavad kõigi kuue piirkonna mentorid oma piirkonda sihtrühma esindajate ja võimalike koostööpartnerite osas. Korraldatakse kohtumisi kogukondades kohapeal, et leida igas maakonnas need kultuuriseltsid, mittetulundusühingud, kohalikud omavalitsused jt kellega koostöös projektitegevusi tegema hakata. Sarnased kohtumised on planeeritud ka II ja III kvartalisse.

I kvartalisse on ka planeeritud projektimeeskonna kompetentsi tõstvaid tegevusi nagu kohtumisi teiste projekti partnerite, lõimumisvaldkonnas tegutsevate organisatsioonide esindajatega jms

I kvartalis valmistatakse igas piirkonnas ette ja viiakse ellu ka esimesed kogukondlikud tegevused, sh üks 200+ osalejaga kogukondlik tegevus Harjumaal.

II kvartal:

II kvartalis jätkatakse piirkondades projekti sihtrühma esindajate ja võimalike koostööpartnerite kaardistamisega, maakondlikele võrgustikele toetudes omandatakse teavet varasemate lõimumisalaste tegevuste kohta ning formeeritakse ideid lõimumist soodustavate tegevuste väljatöötamiseks. Jätkuvad kohtumised kogukondades.

Selles perioodis saab toimuma üks enam kui 200 osalejaga kogukondlik tegevus Tartus, samuti jätkub väiksema osalejate arvuga kogukondlike tegevuste elluviimine kõigis piirkondades.

III-IV kvartal:

III ja IV kvartali tegevused on sarnased II kvartali tegevustele. Jätkub töö koostööpartnerite ja sihtrühma kaardistamisel, vajalike kontaktide loomine ja soodustamine. Kolmandas kvartalis saab toimuma kolm enam kui 200 osalejaga kogukondlikku tegevust, jätkub väiksema osalejate arvuga kogukondlike tegevuste elluviimine.

Läbi aasta toimuvad ka projektimeeskonna kompetentsi tõstvad kohtumised lõimumisvaldkonna ekspertidega ning meeskonnaliikmetele jagatakse tutvumiseks kirjalikke materjale, mis toetavad nende valdkondlikku pädevust.

IV kvartalis toimub üks enam kui 200 osalejaga kogukondlik tegevus. Selle kvartali tegevuste hulka kuulub kindlasti sisutegevuste (suurema ja väiksema osalejate arvuga kogukondlikud tegevused) reflekteerimine ning uue eelarveaasta (2026) tegevuste planeerimine ja tegevuskava koostamine.

**Oodatavad tulemused:**

2025. aasta tegevuste tulemusena toimub kõigis kuues Eesti piirkonnas üks rohkem kui 200 inimese osalusega kogukondlik tegevus ning erinevaid väiksema osalejate arvuga kogukondlikke lõimumist soodustavaid tegevusi.

Aasta jooksul arendatakse suhtlust kohalike kogukondade esindajatega kaardistamaks ning soodustamaks nende valmisolekut ja võimekust sihtrühma oma tegevustesse kaasata ning lõimumist soodustavaid kogukondlikke tegevusi ellu viia.

Sihtgrupp:

Uussisserändajad, eri keele- ja kultuuritaustaga inimesed ning tagasipöördujad kõigis Eesti maakondades (lisaks Harjumaale ka Tallinnas), va Ida-Virumaal.

**Tabel[[3]](#footnote-3) 1. Tegevuste ajakava**

|  |  |  |  |
| --- | --- | --- | --- |
| **Tegevus**  | **Tegevuse üldajaraam** *(näidatakse periood, mille jooksul nimetatud tegevust läbi viia planeeritakse)* | **Tegevuse algus- ja lõppkuupäev tegevuskava perioodil**  | **Planeeritav maksumus tegevuskava aastal**  |
| 1. ***Tegevuste ettevalmistamine***
 | I-IV kvartal 2025 |  |  |
| 1. Iganädalased projektimeeskonna infokohtumised veebis
 | I-IV kvartal 2025 | 15.01-15.12.2025 | - |
| 1. 2-päevased projektimeeskonna idee- ja reflektsiooni-kohtumised

*Vähemalt 12 kohtumist aastas, osaleb kogu projektimeeskond, s.o mentorid ja nö juhtgrupp, kokku ca 10 in* | I-IV kvartal 2025 | 15.01-15.12.2025 | 14000€ |
| 1. Projekti sise- ja väliskommuni-katsiooni planeerimine
 | I kvartal | 01.01.-01.03.2025 |  |
| 1. Kommunikatsioonitegevused kogukondlike tegevuste kajastamiseks,

*nt tasuline sisuturundus, sh sotsiaalmeediareklaamid ja vajalike tõlkematerjalide ettevalmistamine ja tellimine, sh sünkroontõlke tellimine (tehnika+tõlgid, tõlgi teenus ilma tehnikata), arvestatud kõigi kuue piirkonna tegevustega* | I-IV kvartal 2025 | 15.01-31.12.2025 | 34800€ |
| 1. Kogukondade/sihtrühma kaardistamine

*kõigis kuues projekti nn piirkonnas* | I-IV kvartal 2025 |  | - |
| 1. Kohtumised kogukondades

*kohtumiste arv varieerub vastavalt piirkonna suurusele,**arvestatud vähemalt 1 kohtumine igas maakonnas, sh Tallinn, Tartu* | I-III kvartal 2025 | 01.02.-30.09.2025  | 12700€ |
| 1. Ideekorjed kogukondlikeks tegevusteks
 | I-IV kvartal 2025 |  | - |
| 1. Koostööpartnerite kaardistamine
 | I-IV kvartal 2025 |  | - |
| 1. ***Rohkem kui 200 inimese osalusega kogukondlik koostöötegevus***

*Vähemalt üks tegevus igas piirkonnas (kokku 6 tk, Kagu-, Lõuna-, Lääne- ja Kesk-Eestis a´ 35 000€, Harjumaal ja Tallinnas 40 000€), tegemist on suurkontserdiga, mitmepäevase festivali vms-ga, mille eelarves on arvestatud toimumiskoha rendi, heli-, valgus- ja tõlketehnika rendiga, esinejate/tegevuste läbiviijate honoraridega, vajadusel osalejate transpordikulude jm-ga. Hinna erinevus tuleneb paikkondlikest eripäradest- teenuste hind Tallinnas ja Harjumaal on kõrgem*  | I-IV kvartal 2025 | 01.02.-31.12.2025 | 220 000€*(4 x 35 000€ +* *2 x 40 000€)* |
| 1. ***Kogukondlikud tegevused piirkondades***

*Väiksema osalejate arvuga (<200 in) sihtrühma kaasavad tegevused KOV-i, küla- või kultuuriseltsi tasandil,**Kagu- ja Lääne-, Kesk-Eestis ja Harjumaal 30 000€, Lõuna-Eestis ja Tallinnas a´ 35 000€ aastas*  | I-IV kvartal 2025 | 01.02.-31.12.2025 | 190 000€*(4 x 30 000€ +* *2 x 35 000€)* |

**Tabel 2. Tegevustega seotud näitajad**

*Tabelis kirjeldatakse TATis sätestatud indikaatoreid.*

|  |  |  |  |  |
| --- | --- | --- | --- | --- |
| **Indikaator** | **Indikaatori nimetus ja mõõtühik** | **Sihttase tegevuskava aastal (2025)**  | **Sihttase****(2029)** | **Selgitus** |
| Meetmete nimekirja näitaja | Mentorite arv Mõõtühik: arv | 6\* | 6 | ERK juures on tööle asunud 5 mentorite erinevates Eesti piirkondades. |
| TAT väljundnäitaja\*\* | Rohkem kui 200 inimese osalusega kogukondlike koostöötegevuste arv Eestis, v.a Ida-VirumaalMõõtühik: arv |  6\*\* | 20 | ERK korraldab igas tegevuspiirkonnas (kokku 6: Kagu-Eesti, Lõuna-Eesti, Kesk-Eesti, Lääne-Eesti, Harjumaa ning Tallinn) üle 200 inimesega koostöötegevuse.  |

\* Meetmete nimekirja näitaja sihttase määratud TAT-is 2024. a 5 ja 2029. a 6.

\*\*Sihttase TAT-is määratud 2029.a (20).

1. Perioodi algus- ja lõppkuupäev. [↑](#footnote-ref-1)
2. Detailseid tegevusi lisada iga põhitegevuse alla vastavalt antud perioodil kavandatud tegevuste arvule. [↑](#footnote-ref-2)
3. Tabelitesse lisada ridu vastavalt vajadusele. [↑](#footnote-ref-3)